
Ministru kabineta rīkojums Nr. 736
Rīgā 2023. gada 8. novembrī (prot. Nr. 56 21. §)
Par nekustamā īpašuma Nākotnes ielā 3, lidostā ''Rīga'', Mārupes pagastā, Mārupes novadā, pirkšanu projekta ''Eiropas standarta platuma 1435 mm dzelzceļa līnijas izbūve ''Rail Baltica'' koridorā caur Igauniju, Latviju un Lietuvu'' īstenošanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai pirkt nekustamo īpašumu (nekustamā īpašuma kadastra Nr. 8076 502 0056) – biroju ēku (būves kadastra apzīmējums 8076 002 0001 007), angāru (būves kadastra apzīmējums 8076 002 0001 008), degvielas termināli (būves kadastra apzīmējums 8076 002 0007 029) un transformatora apakšstaciju (būves kadastra apzīmējums 8076 002 0007 154) – Nākotnes ielā 3, lidostā ''Rīga'', Mārupes pagastā, Mārupes novadā (turpmāk – nekustamais īpašums), kas nepieciešams projekta ''Eiropas standarta platuma 1435 mm dzelzceļa līnijas izbūve ''Rail Baltica'' koridorā caur Igauniju, Latviju un Lietuvu'' īstenošanai.
· 2. Satiksmes ministrijai:
· 2.1. normatīvajos aktos noteiktajā kārtībā īpašuma tiesības uz nekustamo īpašumu nostiprināt zemesgrāmatā uz valsts vārda Satiksmes ministrijas personā;
· 2.2. izdevumus, kas saistīti ar nekustamā īpašuma pirkšanu un īpašuma tiesību nostiprināšanu zemesgrāmatā, segt no līdzekļiem, kas paredzēti akciju sabiedrības "RB Rail" un Eiropas Inovācijas un tīklu izpildaģentūras 2015. gada 24. novembrī noslēgtajā līgumā par līdzfinansējumu triju Baltijas valstu ātrgaitas dzelzceļa līnijas "Rail Baltica" projekta attīstībai.

